Jelaskan Pelaburan luar negara dari ÆON dalam bahasa melayu

Pada tahun 1984 Jaya Jusco Stores Sdn.Bhd ditubuhkan dan 1985, gedung JUSCO yang sulung di luar negara dibuka di Plaza Dayabumi, Kuala Lumpur, Malaysia, sebagai usahasama dengan Cold Storage (Malaysia) dan tiga syarikat tempatan yang lain. Inilah kali pertama adanya syarikat Jepun yang menyertai usahasama yang penting dalam industri peruncitan Malaysia. JUSCO mengambil alih segala kawalan operasi rangkaiannya pada tahun 1988.

Yang tertua (walaupun bukan yang pertama) Stor JUSCO di Malaysia adalah JUSCO Taman Maluri di Cheras, Kuala Lumpur. Ia dibuka pada 30 Oktober 1989.

Pusat Membeli-Belah AEON Bukit Tinggi di Bandar Bukit Tinggi, Klang , Selangor, Malaysia adalah gedung JUSCO terbesar di Malaysia dan Asia Tenggara. Kompleks tersebut berkeluasan lebih kurang  dan dilengkapi 5,000 medan tempat letak kereta. Pusat membeli-belah AEON terbaru di Malaysia adalah AEON Ipoh Station 18, terletak di Ipoh, Perak.

JUSCO di Malaysia dikenali sebagai antara rangkaian peruncit barangan am pertama yang memperkenalkan beg bioplastik yang diperbuat daripada ubi kentang manis.

Pada bulan Mac 2012, semua ragkaian kedai JUSCO dan pusat-pusat membeli-belah di Malaysia dijenamakan semula ke Stor AEON Retail berikutan ketetapan penjenamaan semula oleh pihak pengurusan tertinggi AEON di Jepun.

AEON BIG (M) Sdn Bhd

Pada 1 November 2012 ÆON Co.,Ltd telah mengambil alih operasi Carrefour Malaysia.Kini Carrefour Malaysia atau lebih di kenali sebagai AEON BiG sedang menjalani penjenamaan semula di bawah pengurusan baru.AEON BiG menguruskan dan mengendalikan 28 stor yang terdiri daripada pasar raya besar dan pasar raya hypermarket di Malaysia.Setelah pengambilalihan,AEON Co.,Ltd telah menubuhkan AEON ASEAN di Ibupejabat AEON BiG iaitu di Subang Jaya.Hanya Malaysia sahaja ada dua Ibupejabat AEON,satu di Subang Jaya dan satu lagi AEON Malaysia menguruskan stor sendiri di Taman Maluri.AEON BiG dan AEON Malaysia berbeza konsep syarikat.